DTAC ทุ่มงบเพิ่มเป็น 1.8-2 หมื่นลบ. รุกขยายโครงข่าย 4G/3G
DTAC ทุ่มงบจากเดิม 14,000 ล้านบาท เป็น 18,000-20,000 ล้านบาท รุกขยายโครงข่าย 4G และ 3G ครอบคลุมเพิ่มเป็น 95% รองรับการเติบโตตลาดไทย
6 พ.ค. 2558

นายลาร์ส โอเคะ นอร์ลิ่ง ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า บริษัทเตรียมเพิ่มวงเงินลงทุนในปีนี้จากเดิม 14,000 ล้านบาท เป็น 18,000-20,000 ล้านบาท เพื่อสร้างความแข็งแกร่งให้กับโครงข่ายของดีแทคทั้ง 4G และ 3G พร้อมรุกขขยายโครงข่าย 3G ครอบคลุมเพิ่มขึ้นเป็น 95% ของจำนวนประชากรภายในสิ้นปีนี้          
ทั้งนี้ ตามข้อมูลรายงานของ Analysys Mason ระบุว่า ประเทศไทยจะมีคนใช้งาน 4G เพิ่มเป็น 13.8 ล้านรายในปี 2562 และรายงานจาก Ovum ระบุว่า ประเทศไทยจะมีการใช้งานสมาร์ทโฟนมากกว่า 80% ในปี 2563 ซึ่งการประมูล 4G ที่จะเกิดขึ้นเป็นจุดสำคัญอย่างยิ่งในการขยายบริการทั้ง 3G และ 4G